ddrg/super_eurlex huggingface dataset:
3.

vyzýva Európsku komisiu, aby sa pri vypracúvaní balíka opatrení v oblasti rozširovania naďalej pridŕžala vysokých štandardov, pokiaľ ide o otvorenosť, inkluzívnosť a reakcieschopnosť, a aby vo svojej správe uviedla, akým spôsobom sa pri vypracúvaní správ o pokroku konzultovalo so zainteresovanými stranami z krajín zapojených do procesu rozširovania, najmä so zástupcami miestnych a regionálnych samospráv, a v akej miere boli tieto subjekty o výsledkoch konzultácie informované;
6.

zdôrazňuje, že je dôležité umožniť a podporiť rôzne riešenia s prihliadnutím na technický rozvoj a rôzne okolnosti v regiónoch EÚ z hľadiska klímy, geografie, infraštruktúry, energetických systémov atď. Regulačný rámec EÚ by mal byť podľa možnosti technologicky neutrálny, pokiaľ ide o znižovanie emisií a udržateľnosť, pričom by mal zohľadňovať existujúce alternatívy, a to najmä tie, ktoré sú k dispozícii na miestnej úrovni, a mal by zabrániť nadmernej regulácii a väčšej administratívnej záťaži v prospech udržateľných a bezpečných riešení a usmerňovať znižovanie energetickej chudoby domácností. Výroba energie s použitím jadrového štiepenia nespĺňa kritérium udržateľnosti;
29.

zdôrazňuje, že pokiaľ ide o investície do systémov zdravotnej starostlivosti, v oznámení sa spomína podpora členským štátom na zlepšenie odolnosti, prístupnosti a účinnosti ich zdravotníckych systémov, a to v spojení s európskym semestrom, sociálnym prehľadom, Mechanizmom na podporu obnovy a odolnosti a národnými plánmi. Zastáva názor, že v súlade so zásadou subsidiarity treba zabezpečiť a/alebo posilniť zapojenie miestnych a regionálnych samospráv do všetkých týchto nástrojov a postupov;
30.

zastáva názor, že okrem prijatia akčných plánov proti rasizmu na národnej úrovni by mohlo byť užitočné mať aj miestne a regionálne akčné plány. Mohli by pomôcť bojovať proti štrukturálnemu rasizmu konkrétnymi opatreniami. Podobný postoj vyjadrila aj Agentúra Európskej únie pre základné práva (FRA) vo svojej správe z roku 2019, v ktorej zdôrazňuje, že v boji proti rasizmu je potrebné mať akčné plány na všetkých úrovniach. Miestnym a regionálnym samosprávam by pri vypracúvaní akčných plánov na nižšej než celoštátnej úrovni mala byť poskytnutá náležitá pomoc, a to aj prostredníctvom ad hoc iniciatív na budovanie kapacít;
11.

Žiada, aby sa do hlavnej siete TEN-T zahrnuli tie atlantické prístavy, ktoré majú strategický význam pre štruktúru európskeho dopravného systému a ktoré sa v súčasnosti nachádzajú mimo tejto siete. Zároveň žiada, aby sa poskytli finančné prostriedky na opatrenia, ktoré umožnia rozvoj námorných diaľnic a zlepšenie služieb príbrežnej námornej dopravy ako služieb udržateľnej dopravy integrujúcich územia. Tieto investície by sa mali nasmerovať do prístavov, ako aj do pozemných spojení vrátane prístupových ciest (tzv. posledný úsek), najmä do modernizácie a zlepšenia železničných tratí, ktoré sú nevyhnutné pre vytvorenie udržateľnej dopravnej siete a pre súdržnosť okrajových území.
27.

poukazuje na to, že je možné na tento účel využiť Horizont Európa, Európsky fond pre regionálny rozvoj, ako aj národné programy pre výskum a rozvoj. Napríklad by sa v tomto rámci mohol vypracovať strategický program pre výskum a inovácie pre európske obehové hospodárstvo ( Circular economy platform for European priorities strategic agenda – CICERONE) a európske horské regióny by mohli prostredníctvom projektu MIREU ( Mining and Metallurgy Regions ) posilniť svoje prepojenie a viac ho zamerať na posilnenie a priorizáciu otázky zabezpečenia surovín;
5.

Poukazuje na to, že vlna obnovy by sa nemala chápať len ako technický a regulačný prístup na vykonávanie zelenej dohody, ale slúži aj na to, aby transformáciu na obehové hospodárstvo pomohla začleniť do koncepčného rámca zameraného na estetiku a dizajn. Preto víta a rozhodne podporuje spustenie iniciatívy nový európsky Bauhaus, a zároveň zámer vytvoriť vlastnú európsku značku. Takáto iniciatíva je príležitosťou využiť kreatívny potenciál regiónov a obcí, zaangažovať a zapojiť občanov do transformácie a vytvoriť tak akceptované a udržateľné riešenia, vďaka ktorým sa zelená dohoda stane hmatateľnou.
12.

Podporuje požiadavku, aby obchodné alebo hospodárske dohody EÚ obsahovali v súlade so zásadami a pravidlami WTO kapitolu obsahujúcu doložky proti daňovým trestným činom, praniu špinavých peňazí a agresívnemu daňovému plánovaniu, ako aj spoluprácu medzi daňovými orgánmi. Komisia by mala zahrnúť takúto kapitolu do prebiehajúcich rokovaní, ako aj do platných zmlúv pri ich revízii.
7.

konštatuje, že problémy a výzvy v oblasti vzdelávania sú spoločné, no nástroje a zdroje, ktoré majú miestne a regionálne samosprávy k dispozícii, sú odlišné. Takisto sa líšia aj ich administratívne kapacity, čo má vplyv na to, v akej miere je úspešné ich navrhovanie a vykonávanie rôznych stratégií a politík v oblasti vzdelávania. Je nevyhnutné určiť regionálne potreby v oblasti vzdelávania a podporovať konkrétne miestne orientované politiky, pričom dôležitým faktorom je rozvoj nástrojov, prostredníctvom ktorých môžu miestne a regionálne samosprávy získať prístup k skúsenostiam iných komunít na úrovni Únie s najlepšími miestnymi postupmi a poučiť sa z nich. Vytvorenie celoeurópskeho systému existujúcich zdrojov každého regiónu, ktorý umožní ich flexibilné a efektívne využívanie, prispeje k vytvoreniu európskeho vzdelávacieho priestoru. Spolupráca je nevyhnutná v záujme poskytovania vzdelávacích služieb a na zabránenie duplicite. Komisia by mala podporovať tento druh činnosti a odstrániť všetky prekážky brániace spolupráci prostredníctvom aktívneho rozvoja a presadzovaním flexibilného, dostupného a používateľsky ústretového rámca spolupráce;
52.

odporúča aj jasné a povinné označovanie spôsobu chovu zahŕňajúce celý cyklus zvieraťa vrátane jeho prepravy, vďaka čomu by výrobcovia získali uznanie zlepšenia svojich postupov a spotrebitelia by si mohli vybrať výrobky, aké si želajú, a to podľa vzoru európskeho označovania vajec;
súhlasí s tým, že východiskovým bodom pre realizáciu ponuky pre mladú osobu v rámci záruky pre mladých ľudí by mala byť registrácia u poskytovateľa záruky pre mladých ľudí. V prípade NEET, ktorých nie je možné ľahko osloviť a ktorí sa pravdepodobne nezaregistrujú na úrade práce, by sa v návrhu mala zvážiť možnosť vymedziť ďalších možnosti vstupu na poskytnutie záruky pre mladých ľudí v rovnakom štvormesačnom časovom rámci. Rovnako dôležité je znížiť administratívnu záťaž pre mladých uchádzačov o zamestnanie a udržať počet kontaktných miest na nevyhnutnom minime. Na tento účel by sa v návrhu malo odporučiť, aby štandardným postupom bola online registrácia prostredníctvom osobitných elektronických platforiem záruky pre mladých ľudí. Úrady musia zároveň zabezpečiť účinnú podporu skupín, ktoré nemožno osloviť digitálnymi prostriedkami. Malo by sa vynaložiť úsilie na to, aby boli proaktívne zaregistrovaní mladí ľudia, ktorí majú nárok na záruku pre mladých ľudí. O tomto programe treba informovať aj tých mladých ľudí, ktorí sú už v procese vzdelávania alebo odbornej prípravy. Podobne v záujme toho, aby mladí ľudia mohli ľahšie využívať výhody záruky pre mladých ľudí, by mal mať personál v oblasti vzdelávania a odbornej prípravy možnosť upozorniť verejné služby zamestnanosti na zraniteľných mladých ľudí, ktorí po ukončení školskej dochádzky môžu potrebovať dodatočnú pomoc pri prístupe k zamestnaniu, a to okrem automatickejšej výmeny informácií medzi vzdelávacími službami a verejnými službami zamestnanosti s cieľom proaktívne odkazovať a registrovať mladých ľudí, ktorí ukončili vzdelávanie alebo odbornú prípravu, do systému záruk pre mladých ľudí;
8.

Konštatuje, že miestne a regionálne samosprávy čelia novým výzvam, najmä v súvislosti s pandémiou COVID-19. V reakcii na tieto výzvy sa však každý deň objavujú mnohé nové iniciatívy. Najvýznamnejšími príkladmi sú digitalizácia vzdelávania a miestnych podnikov. Komisia by mala preskúmať, či môže vytvoriť európsku platformu s výberom najlepších postupov, ktorá by bola dostupná pre miestne a regionálne samosprávy a podporovala by rozvoj stratégií a akčných plánov v oblasti adaptácie a odolnosti, ktoré budú inšpiráciou pre nové miestne a regionálne iniciatívy. Výbor regiónov a jeho členovia by uvítali a podporili každú takúto iniciatívu.
8.

vyzýva členské štáty a regióny s legislatívnymi právomocami, aby zriadili stabilné, trvalé a administratívne prepojené národné cezhraničné kontaktné miesta, ktoré by si vymieňali skúsenosti a diskutovali o výzvach, ktorým čelia miestne a regionálne samosprávy na konkrétnej hranici, koordinovali vykonávanie právnych predpisov EÚ a snažili sa o systematické odstraňovanie prekážok na hraniciach (aj v súvislosti so zriadením a poskytovaním cezhraničných verejných služieb). Týmito kontaktnými miestami by mohli byť tie isté orgány, ako sú orgány navrhnuté v nariadení o mechanizme riešenia právnych a administratívnych prekážok v cezhraničnom kontexte, ak sú tieto v príslušnom regióne zavedené, ale mali by rozsiahlejšie právomoci. Na týchto kontaktných miestach by mala byť určená osoba, ktorá ovláda úradné jazyky pohraničných území. Práca týchto kontaktných miest by mala viesť k odstráneniu prekážok, ktoré identifikovali miestni a regionálni aktéri. Mohli by vyhodnotiť situáciu v pohraničných regiónoch a navrhnúť spoločné prístupy a opatrenia, ktoré by viedli k poskytovaniu lepších služieb obyvateľstvu optimalizáciou dostupných zdrojov na oboch stranách hranice, ako aj vymedziť mechanizmy koordinácie s cezhraničnými programami a inými výzvami EÚ. Pohraničné kontaktné miesto EÚ by malo poskytovať koordináciu a metodickú podporu, ako aj sprostredkúvať výmenu osvedčených postupov medzi pohraničnými regiónmi v Európe;
21.

odporúča, aby sa – pokiaľ je to možné, prostredníctvom zavedenia označení – zaujal holistický prístup k informáciám pre spotrebiteľov, ktorý by zohľadňoval aspekty udržateľnosti, zdravia, rešpektovania životného prostredia, pôvodu výrobku s osobitným dôrazom na to, či pochádza z EÚ alebo z tretej krajiny, a spravodlivého obchodu. Zdôrazňuje tiež, že je potrebné, aby sa vo verejnom obstarávaní čoraz viac prihliadalo na sociálne a environmentálne aspekty prostredníctvom súboru opatrení, ktorý by zahŕňal vymedzenie minimálnych environmentálnych kritérií v odvetvových právnych predpisoch, ako sa stanovuje v novom akčnom pláne pre obehové hospodárstvo;
15.

žiada, aby sa pri ekonomickom využívaní európskej peňaženky digitálnej identity zohľadnili dva existujúce a vecne konkurujúce obchodné modely. Na jednej strane sú to veľké globálne sociálne siete, ktoré majú oprávnený záujem o získanie overenia svojich pseudo účtov, prípadne aj prostredníctvom verejnej inštitúcie. Tým by sa však narušilo slobodné používanie internetu a používateľov by to viedlo k tomu, aby sa z chránenej oblasti internetu utiahli ďalej do darknetu. Tento scenár je z pohľadu Výboru regiónov rozhodne nežiaduci. Na druhej strane existujú poskytovatelia totožnosti, ktorí predkladajú ponuky konkurujúce európskej peňaženke digitálnej identity, a chcú pri tom využívať aj totožnosť overenú verejnou inštitúciou;
7.

upozorňuje, že v zmysle Dohovoru OSN o právach dieťaťa a Charty základných práv Európskej únie by každé dieťa už od raného detstva malo mať právo na primeranú životnú úroveň a rovnaké príležitosti v živote. Posilnenie sociálno-ekonomickej inklúzie detí a ich rodín je nevyhnutné na zníženie chudoby a znevýhodnenia niektorých generácií. Na to, aby sa to dosiahlo, je nesmierne dôležité zabezpečiť rodinám riadnu sociálnu ochranu a zdravotnú starostlivosť, ako aj prístup ku kvalitnému vzdelávaniu, odbornej príprave a zamestnaniu;
13.

podporuje preto rozšírenie ochrany zemepisných označení na priemyselné a remeselné výrobky v rámci európskeho nariadenia vychádzajúceho z článku 118 prvý odsek ZFEÚ. Takéto nariadenie by vychádzalo zo spoločných právomocí Európskej únie a členských štátov a spĺňalo by všetky podmienky na dodržanie zásady subsidiarity najmä preto, že by vytvorilo podmienky pre rovnakú a jednotnú ochranu priemyselného a remeselného zemepisného označenia v rámci celého vnútorného trhu a zároveň by zabránilo narušeniu hospodárskej súťaže;
38.

požaduje plné zapojenie regionálnych a miestnych samospráv do strednodobého preskúmania programového obdobia 2021 – 2027. Súčasťou procesu by malo byť aj stanovisko VR o skúsenostiach s vykonávaním počas prvých rokov a očakávania miestnych a regionálnych samospráv v súvislosti s finančným krytím, ako aj technickým vykonávaním počas zvyšku súčasného programového obdobia. Ďalším výsledkom by mohlo byť vypracovanie štúdie, ktorá vyhodnotí skúsenosti s aplikáciou odporúčaní európskeho kódexu po 10 rokoch od jeho zavedenia v roku 2024. VR by mal byť zapojený do vypracovania referenčného rámca štúdie, mal by o nej diskutovať a mal by byť prizvaný k formulovaniu odporúčaní zameraných na monitorovanie záverov štúdie.
1.

sa domnieva, že hoci sa akčný plán pre európsku demokraciu zameriava na krátkodobé obranné mechanizmy na ochranu demokratických procesov, mal by naň nadväzovať dlhodobejší a strategickejší prístup k propagovaniu európskej demokracie na všetkých úrovniach a v oboch jej rozmeroch, tak zastupiteľskej, ako aj participatívnej demokracie. Takýto prístup by mohol vychádzať z existujúcich právnych predpisov a najlepších postupov, ktoré sa už uplatňujú v členských štátoch na národnej, regionálnej a miestnej úrovni, a mohol by viesť k vypracovaniu európskej charty demokracie.
37.

Zdôrazňuje, že mestské uzly by pri želanom rozširovaní siete TEN-T mali zohrávať dôležitejšiu úlohu. Na tieto uzly je v súčasnosti vyčlenené len 1 % finančných prostriedkov z NPE a aby mohli byť oprávnené na spolufinancovanie, je potrebné ich lepšie vymedziť. Mestské uzly sú súčasťou širšej siete prepojení. Podporná úloha uzlov v aktívnej mobilite a vo verejnej doprave a úloha miestnych a regionálnych samospráv pri riadení siete TEN-T by sa mala uznať a podporovať. Miestne samosprávy zastupujúce mestské uzly by sa teda mali systematicky zapájať do stretnutí fór koridoru základnej siete TEN-T, v ktorom sa nachádzajú. Európska komisia by okrem toho mala lepšie vymedziť oprávnené investície do mestských uzlov v rámci priority „železničných tratí“ výziev na predkladanie projektov v rámci NPE. Napokon by sa mal rozšíriť zoznam mestských uzlov siete TEN-T ako súčasť revízie tejto siete plánovanej na jeseň 2021, pretože výrazne obmedzuje možnosti mobilizácie finančných prostriedkov.
31.

naliehavo vyzýva Komisiu, aby venovala osobitnú pozornosť zabezpečeniu efektívneho systému stanovovania cien emisií CO 2 , keďže ide o jedno z najúčinnejších opatrení v boji proti zmene klímy. Na prilákanie potrebných investícií by cena CO 2 mala byť predvídateľná a na primeranej úrovni a mala by zohľadňovať skutočné náklady na škody spôsobené emisiami CO 2 s cieľom povzbudiť energetické a iné spoločnosti, aby investovali do riešení šetrných ku klíme;
konštatuje, že Európska komisia predložila svoje predstavy o dekarbonizácii leteckej dopravy v stratégii pre udržateľnú a inteligentnú mobilitu ( 5 ) , ktorá by do roku 2050 mala viesť k zníženiu emisií skleníkových plynov v doprave o 90 %. Letecká doprava a letiská musia prispieť k presadzovaniu cieľov Únie v oblasti dekarbonizácie. V Európskej zelenej dohode sa zdôrazňuje, že v blízkosti letísk by sa kvalita ovzdušia mala zlepšiť obmedzovaním emisií znečisťujúcich látok z lietadiel a prevádzky letísk, a to aj postupným zvyšovaním podielu alternatívnych palív, ktoré sú klimaticky neutrálne, transformáciou na multimodálne dopravné uzly a budovaním letísk s nulovými emisiami. Regionálne letiská by mohli byť ideálnymi priekopníkmi v oblasti ekologických inovácií, keďže medzi ich prirodzené znaky patrí to, že sú menšie, flexibilnejšie a lepšie prispôsobené novým a ekologickejším typom lietadiel;
zdôrazňuje, že Európska komisia by pred udelením finančných prostriedkov EÚ mala systematicky vykonávať krížovú kontrolu uplatňovania charty prostredníctvom jasného a transparentného postupu. Podmienkou oprávnenosti čerpania finančných prostriedkov EÚ by malo byť dodržiavanie článku 2 Zmluvy o Európskej únii, v ktorom sú obsiahnuté hodnoty Únie. V nariadení (EÚ) 2020/2092 zo 16. decembra 2020 o všeobecnom režime podmienenosti na ochranu rozpočtu Únie ( 1 ) sa pripomína, že „Európska rada vo svojich záveroch z 21. júla 2020 uviedla, že finančné záujmy Únie sa majú chrániť v súlade so všeobecnými zásadami zakotvenými v zmluvách, najmä s hodnotami stanovenými v článku 2 Zmluvy o EÚ“. V tom istom nariadení sa stanovuje, že vždy, keď členské štáty plnia rozpočet Únie, dodržiavanie právneho štátu, ktoré prirodzene súvisí s dodržiavaním demokracie a základných práv, je „nevyhnutným predpokladom pre súlad so zásadami správneho finančného riadenia zakotvenými v článku 317 Zmluvy o fungovaní Európskej únie (ďalej len ‚ZFEÚ‘)“;
11.

zaväzuje sa propagovať emancipáciu žien a rodovú rovnosť, pokiaľ ide o práva a príležitosti, ako základný zdroj podpory regionálnej stability a sociálno-ekonomického rozvoja. Ženy a dievčatá by mali byť rovnocenne zastúpené na vedúcich pozíciách vo verejnej aj súkromnej sfére, aby sa zabezpečila riadne fungujúca demokracia a hospodárstvo a dodržiavali sa ľudské práva všetkých. Je potrebné vytvoriť podmienky na posilnenie zapojenia žien do politiky a verejného života v regióne, a to aj na vedúcich pozíciách, ako aj do rozhodovacích procesov na miestnej, regionálnej, národnej a medzinárodnej úrovni, a takisto odstrániť akékoľvek právne či iné prekážky, ktoré bránia ženám v politickej účasti na volebných procesoch a ich zastúpeniu vo volebných výsledkoch, vrátane vedúcich pozícií, s cieľom bojovať proti rodovej nerovnosti a podporiť posilňovanie inkluzívnych spoločností, ktoré by zaručili rovnejšiu a udržateľnejšiu sociálnu štruktúru v mestách a regiónoch Stredozemia;
44.

súhlasí so záväzkom Komisie posilniť stratégiu ľudských zdrojov s cieľom začleniť osoby so zdravotným postihnutím do pracovného procesu a pomôcť im primeranými úpravami, aby mohli byť rovnako produktívne ako ich kolegovia. To zahŕňa prístupnosť budov a všetkých pracovných nástrojov s osobitným zameraním na navrhovanie, vývoj a využívanie technológií v službách ľudí;
10.

podporuje tri hlavné cieľové hodnoty stanovené v akčnom pláne, ktoré sa majú dosiahnuť do konca desaťročia v oblasti zamestnanosti, zručností a sociálnej ochrany v súlade s cieľmi OSN v oblasti udržateľného rozvoja. Z navrhovaných nových cieľových hodnôt vyplýva, že do roku 2030 by malo byť zamestnaných najmenej 78 % obyvateľov EÚ vo veku 20 až 64 rokov, najmenej 60 % všetkých dospelých by sa malo každoročne zúčastňovať na odbornej príprave a počet ľudí ohrozených chudobou alebo sociálnym vylúčením by sa mal znížiť aspoň o 15 miliónov;
Podporuje hlavné a čiastkové ciele ochrany biodiverzity stanovené v Európskej zelenej dohode a stratégii EÚ v oblasti biodiverzity do roku 2030. Zdôrazňuje, že je potrebné lepšie názorne poukazovať na zásadnú úlohu oceánov pre EÚ a zdôrazňovať ju. Vyzýva Komisiu, aby do svojho akčného plánu na zachovanie rybolovných zdrojov a ochranu morských ekosystémov, ktorý má byť uverejnený do roku 2021 ( 1 ) , zahrnula jasné a merateľné ciele a stanovila, dokedy majú byť dosiahnuté, a to v súlade s globálnym politickým rámcom pre biodiverzitu po roku 2020, ktorý sa má dohodnúť na 15. konferencii zmluvných strán Dohovoru OSN o biologickej diverzite. Poukazuje na to, že v navrhovaných riešeniach by sa mala náležite zohľadniť kľúčová úloha našich morí a pobreží, ktorú zohrávajú v stratégiách na zmierňovanie dôsledkov klimatických zmien a prispôsobenie sa im ( 2 )
37.

poukazuje na to, že rastúci dopyt po surovinách spôsobený elektrifikáciou spoločnosti bude vyvíjať tlak na udržateľnú ťažbu a spracovanie v Arktíde. Arktický región má obrovské zásoby minerálov prvkov vzácnych zemín, čo by EÚ pomohlo minimalizovať jej závislosť od Číny, ktorá v súčasnosti produkuje 90 % z nich. EÚ by mala zabezpečiť, že Arktída bude zohrávať kľúčovú úlohu v Európskej aliancii pre suroviny a zároveň chrániť charakter Arktídy, a to aj napriek záujmom EÚ o príležitosti v oblasti ťažby a surovín. Európske arktické subjekty majú vedúce svetové postavenie, pokiaľ ide o zručnosti v udržateľných priemyselných odvetviach a spracovaní v celom hodnotovom reťazci. Arktická rada by to mala vziať na vedomie;
67.

žiada Európsku komisiu, aby vytvorila lepšie prepojenie medzi NEB a existujúcimi koncepčnými rámcami súvisiacimi s kultúrou a orientovanými na estetiku a dizajn. Tým by sa zásady premietli do konkrétnych opatrení a NEB by mohol využiť tvorivý, kultúrny a historický potenciál miestnych a regionálnych samospráv na obnovu a oživenie štvrtí v celej EÚ. Preto navrhuje systém poukazov na laboratóriá NEB, na základe ktorého by zainteresované mestá a regióny mohli dostať takýto poukaz, ktorý by ich oprávňoval na získanie potrebnej podpory na organizovanie laboratória NEB v ich samospráve. Podmienkou na získanie takéhoto poukazu by bolo, že 1) laboratórium NEB by slúžilo na spoločné vytváranie, vývoj prototypov a testovanie nástrojov, riešení a politických opatrení, ktorými sa uľahčí transformácia v praxi a 2) výsledky laboratória NEB budú predložené regionálnej alebo mestskej rade;
46.

zdôrazňuje, že v rámci cieľa stratégie EÚ pre lesy by sa mala uznať funkcia lesov nielen ako zachytávačov uhlíka, ale aj ako zásobárne uhlíka, ktorá by sa mohla posilniť, čím by sa výrazne prispelo k dosiahnutiu cieľa klimatickej neutrality EÚ do roku 2050. Podčiarkuje, že pri posudzovaní substitučného efektu produktov lesného hospodárstva by mal zohľadňovať dosah v rámci celého životného cyklu, aby sa mohol oceniť celkový potenciál odvetvia lesného hospodárstva pri zmierňovaní zmeny klímy. Konštatuje, že čistý účinok zachytávania uhlíka v lesoch klesá s ich vekom;
4.

Hoci riadenie systémov zdravotnej starostlivosti spadá do právomoci členských štátov, Európska komisia zohráva dôležitú úlohu v oblasti ochrany zdravia obyvateľstva a v záujme zachovania jednotného trhu, a to v súlade so zmluvami, v ktorých je ochrana zdravia obyvateľstva stanovená za jednu zo základných požiadaviek a ktoré priznávajú Európskej komisii úlohu ochrancu acquis Spoločenstva. Musí to robiť v úzkej spolupráci s členskými štátmi, a je legitímne, aby bol aktívne zapojený Európsky parlament. Európsky výbor regiónov by chcel v tejto diskusii vyjadriť svoj názor, po prvé preto, lebo v kontexte krízy sú miestne opatrenia a činnosť komunít nevyhnutné na zabezpečenie ochrany obyvateľstva, po druhé preto, lebo mnohé regióny majú významné právomoci v oblasti zdravia, a napokon preto, lebo podpora, ktorú regióny poskytujú inováciám a priemyslu, je kľúčová na zabezpečenie protiopatrení umožňujúcich reagovať na krízy.
23.

zdôrazňuje, že pri koncipovaní a plánovaní dopravných systémov v mestách by sa malo viac prihliadať na existujúcu rodovú nevyváženosť, keďže ženy majú tendenciu používať verejnú dopravu častejšie. Upozorňuje, že jedným z najdôležitejších aspektov, ktoré by sa mali zlepšiť, je bezpečnosť a pocit bezpečia. V modeloch mobility (vrátane cestovných poriadkov) a pri rozhodovaní o vhodnosti trás by sa malo prihliadať na to, že ženy a muži používajú dopravu odlišným spôsobom (častejšie dochádzanie do zamestnania a kratšie trasy v prípade mužov a cesty s viacerými zastávkami v prípade žien), ako aj na rozdelenie úloh na trhu práce a v ekonomike starostlivosti. Zdôrazňuje, že kapacita, spoľahlivosť a pružnosť služieb verejnej dopravy mimo špičky sa musia viac prispôsobiť modelom mobility ľudí akejkoľvek rodovej identity a každého veku, pričom treba pamätať na to, že každá obec, každý región a každá krajina by mali svoje služby verejnej dopravy organizovať v závislosti od rozličných potrieb a okolností, a to tak v mestskom, ako aj vo vidieckom prostredí;
61.

sa zasadzuje za prijatie proaktívnych opatrení na obmedzenie chemických látok pred ich vstupom do reťazca. To zahŕňa aj pravidlá pre bezpečné používanie látok uvádzaných na trh. EÚ by mala regulovať chemické látky na základe ich vnútorných vlastností škodlivých pre ľudí a životné prostredie, a to aj v prípade vedeckej neistoty, a takisto by sa mali zohľadniť riziká expozície a prínosy týchto látok pre spoločnosť a určiť a vylúčiť konkrétne neprijateľné riziká;